CELEX: 62019CN0372
Language: bg
Date: 2019-05-10 00:00:00
Title: Дело C-372/19: Преюдициално запитване от Ondernemingsrechtbank Antwerpen (Белгия), постъпило на 10 май 2019 г. — Belgische Vereniging van Auteurs, Componisten en Uitgevers CVBA (SABAM)/Weareone.World BVBA, Wecandance NV

12.8.2019   
            
            
               BG
            
            
               Официален вестник на Европейския съюз
            
            
               C 270/17
            
         
      Преюдициално запитване от Ondernemingsrechtbank Antwerpen (Белгия), постъпило на 10 май 2019 г. — Belgische Vereniging van Auteurs, Componisten en Uitgevers CVBA (SABAM)/Weareone.World BVBA, Wecandance NV
      (Дело C-372/19)
      (2019/C 270/19)
      Език на производството: нидерландски
      
         Запитваща юрисдикция
      
      Ondernemingsrechtbank Antwerpen
      
         Страни в главното производство
      
      
         Ищец: Belgische Vereniging van Auteurs, Componisten en Uitgevers CVBA (SABAM)
      
         Ответници: Weareone.World BVBA, Wecandance NV
      
         Преюдициални въпроси
      
      Трябва ли член 102 ДФЕС евентуално във връзка с член 16 от Директива 2014/26/ЕС (1) [на Европейския парламент и на Съвета от 26 февруари 2014 година] „относно колективното управление на авторското право и сродните му права и многотериториалното лицензиране на правата върху музикални произведения за използване онлайн на вътрешния пазар“ да се тълкува в смисъл, че е налице злоупотреба с господстващо положение, когато организация за колективно управление на авторски права, която има фактически монопол в държава членка, прилага спрямо организатори на музикални събития модел за възнаграждение за правото на публично възпроизвеждане на музикални произведения, който наред с друго се основава на оборота и
      
                  1.
               
               
                  използва степенувана фиксирана тарифа вместо тарифа, която (с помощта на актуалните технически средства) да взема предвид точната част на управлявания от организацията за колективно управление репертоар от изпълнената по време на събитието музика?
               
            
                  2.
               
               
                  определя лицензните възнаграждения в зависимост и от външни фактори, като inter alia цената на билета, цената на храните и напитките, бюджета за участващите творци и бюджета за други елементи, като декора?
               
            
         (1)  ОВ L 84, 2014 г, стр. 72.